Diari Oficial de la Generalitat Valenciana


Sumari del DOGV 3353, del 19-10-1998 (1998/8633)

RESOLUCIÓ de 8 d'octubre de 1998, de la Direcció General de Funció Pública, per la qual es convoca el concurs general de trasllats núm. 2/98-L, per a la provisió de llocs de treball de naturalesa laboral, grup E, personal subaltern.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3353

Data del DOGV
:   19-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8633


Data del document
:   08-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 8 d'octubre de 1998, de la Direcció General de Funció Pública, per la qual es convoca el concurs general de trasllats núm. 2/98-L, per a la provisió de llocs de treball de naturalesa laboral, grup E, personal subaltern. [1998/X8633]
  
Atés que en les relacions de llocs de treball de l'administració al servei del Consell de la Generalitat Valenciana actualment vigents, apareixen llocs de treball del grup E, de naturalesa laboral, personal subaltern, en les distintes conselleries, la provisió dels quals s'ha d'efectuar mitjançant concurs, d'acord amb el que disposa el text refós de la Llei de la Funció Pública Valenciana (Decret Legislatiu de 24 d'octubre de 1995 del Consell de la Generalitat Valenciana, modificat per la Llei 8/1995, de 29 de desembre, de mesures fiscals, administratives i d'organització de la Generalitat Valenciana, i la Llei 14/1997, de 26 de desembre, de Mesures de Gestió Administrativa, Financera i d'Organització de la Generalitat Valenciana): el Decret 69/1986, de 2 de juny, del Consell de la Generalitat Valenciana, pel qual s'aprova el Reglament de Selecció de Personal i Provisió de Llocs de Treball; i el II Conveni Col·lectiu del personal laboral al servei de l'administració autonòmica valenciana.
  
Ajustant-se a la normativa aplicable, procedeix la convocatòria d'un concurs per al personal laboral amb caràcter indefinit, previ a l'adjudicació de destinacions al personal que superà les proves selectives de la convocatòria 14/1992, grup E, personal subaltern, sector laboral, en virtut del que disposa la Resolució de 22 de novembre de 1996, i 25 de febrer de 1998, de la Direcció General de Funció Pública, per la qual s'executen les sentències núm. 544 i 808 de 1995, i 1051 de 1997, del Tribunal Superior de Justícia de la Comunitat Valenciana, i al personal que superà les proves selectives d'accés al grup E, personal subaltern, convocatòria 18/1994, així com que aquest personal siga convocat després en acte únic per a triar destinació entre els llocs oferits que hagen resultat deserts i, si és el cas i cal, aquells que hagen deixat vacants el personal participant en el concurs.
  
També escau considerar la sentència núm. 7 de 1998 dictada per la Sala Social del Tribunal Superior de Justícia de la Comunitat Valenciana, el 5 de maig de 1998, per la qual s'estima en part el conflicte col·lectiu interposat per la Federació de Treballadors de l'Ensenyament de la UGT del PV (FETE-UGT-PV), sense perjudici que es trobe recorreguda en cassació.
  
En el termini de dos mesos a partir de la publicació de la resolució de la Direcció General de Funció Pública per la qual s'adjudiquen els llocs de treball oferits en aquesta convocatòria, que respon a la necessitat de donar per acabada l'Oferta d'Ocupació Pública de la Generalitat Valenciana corresponent a 1992, convocada en 1994 en execució de sentència, es convocarà un concurs general de trasllats en el qual es recollirà la mobilitat horitzontal prevista en l'article 8 del vigent Conveni Col·lectiu del personal laboral al servei de l'administració de la Generalitat Valenciana. Aquesta mobilitat és posterior al present concurs per la necessitat ineludible de garantir un lloc de treball de personal subaltern als 85 aprovats i aprovades de l'Oferta d'Ocupació Pública de 1992.
  
Per tot això, aquesta Direcció General resol:
  
Convocar concurs de mèrits per a la provisió dels llocs de treball que es detallen en l'annex II d'aquesta resolució, personal subaltern, el qual es desenvoluparà d'acord amb les següents
  
Bases
  
Primera. Participants
  
A) Voluntàries/aris. Podran participar en aquest concurs:
  
Les contractades i els contractats laborals de caràcter indefinit, al servei de l'administració del Consell de la Generalitat Valenciana, que ocupen llocs de treball del grup E, personal subaltern, i que es troben en qualsevol de les situacions administratives següents:
  
1) Servei actiu amb destinació definitiva, sempre que hagen transcorregut, almenys, dos anys des de la presa de possessió de l'últim lloc de treball obtingut amb caràcter definitiu, llevat els supòsits concretament exceptuats en l'apartat 6 de l'article 20 del text refós de la Llei de la Funció Pública Valenciana.
  
2) Qualsevol de les situacions d'excedència voluntària. En el cas d'excedència voluntària per interés particular, si en la data d'acabament del termini de presentació d'instàncies han transcorregut més de dos anys des de la declaració en la situació esmentada.
  
B) Forçoses/os. Estan obligats a participar en aquest concurs:
  
1) Les contractades i els contractats laborals de caràcter indefinit excedents forçosos, que no tinguen reserva de lloc.
  
2) Les contractades i els contractats laborals de caràcter indefinit que estiguen en servei actiu amb destinació provisionals als llocs convocats. En el cas que aquest personal no obtinga cap lloc en aquesta convocatòria, quedarà sense destinació i a disposició de la sotssecretària/ari o secretària/ari general de la Conselleria en què prestava serveis.
  
El personal al qual fa referència aquest apartat B) que no participe en aquest concurs, serà declarat excedent voluntari.
  
Segona. Presentació de sol·licituds
  
Les sol·licituds, adaptades al model que es publica en l'annex I, hauran de presentar-se en el termini de 20 dies hàbils, comptats des de l'endemà de la publicació d'aquest concurs, cosa que es podrà fer en el registre general de la Conselleria d'Economia, Hisenda i Administració Pública, c/ Palau, 14, 46920 València, en els serveis centrals i territorials de les distintes conselleries o en les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del o de la sol·licitant.
  
Tots els participants i les participants presentaran, a més, els documents originals o fotocòpies degudament compulsades que acrediten l'antiguitat, les titulacions, el grau personal reconegut, els llocs de treball ocupats, els cursos de formació i perfeccionament superats, coneixements de valencià, coneixements d'idiomes comunitaris, i de qualsevol altre mèrit que estimen oportú al·legar. Si els mèrits al·legats constaren amb antelació en la Unitat de Registre de Personal de la Direcció General de Funció Pública, serà suficient citar-los en la sol·licitud, sense necessitat d'aportar la corresponent documentació acreditativa.
  
Tercera. Llocs de treball que poden sol·licitar-se
  
A) Les participants i els participants amb caràcter voluntari podran sol·licitar, per ordre de preferència, els llocs de treball detallats en l'annex II per als quals complisquen els requisits exigits.
  
B) Les participants i els participants amb caràcter obligatori esmentats en la base primera apartat B.1 hauran de sol·licitar, per ordre de preferència, tots els llocs de treball objecte del present concurs, per als quals complisquen els requisits exigits.
  
C) Les participants i els participants amb caràcter obligatori esmentats en la base primera apartat B.2 hauran de sol·licitar, almenys, el lloc de treball que ocupen.
  
D) Les participants i els participants en el present concurs podran sol·licitar a més dels llocs de treball detallats en l'annex II, aquells llocs de treball que resulten vacants per l'adjudicació de llocs. A aquest efecte en la instància a més dels llocs de treball de l'annex II, hauran de fer constar que opten també a les resultes, per a això hauran de fer constar la preferència de: localitat, retribucions, conselleria o dedicació horària.
  
A aquesta fase d'adjudicació de resultes sols accediran aquells que havent participants en el concurs no obtinguen cap lloc de treball dels oferits, l'adjudicació de les resultes es farà basant-se en la puntuació obtinguda en la baremació inicial del concurs.
  
Els llocs de treball que es convoquen, apareixen classificats segons la Resolució de la Direcció General de Funció Pública de data 4 d'agost de 1998, publicat en el DOGV núm. 3.317, de 27 d'agost de 1998.
  
Quarta. Barem de mèrits
  
La valoració dels mèrits al·legats pels i per les participants, s'efectuarà d'acord amb el barem aprovat per Decret 117/91, de 26 de juny, del Consell de la Generalitat Valenciana (DOGV núm. 1.577, de 2 de juliol de 1991), modificat per Decret 176/93, de 28 de setembre (DOGV núm. 2.118, de 6 d'octubre de 1993).
  
Cinquena. Puntuació mínima
  
Per a l'adjudicació de les vacants serà necessari que els aspirants i les aspirants aconseguisquen la puntuació mínima de 2 punts que s'assenyala en l'article 4.1 del Decret 117/1991.
  
Sisena. Valoració de mèrits
  
Els mèrits es valoraran, amb referència a la data del tancament de presentació d'instàncies, per una Comissió Avaluadora composta pels membres següents:
  
Titulars:
  
President:
  
- Sr. Tomás Hervás Tarín.
  
Vocals:
  
- Sra. Mª Isabel Aleixandre i Navarro.
  
- Sra. Rosalia Beltrán Ascó.
  
Vocal-secretari:
  
- Sr. Lluís Quiralte i Asunción, representant de la Direcció General de Funció Pública.
  
Representants sindicals:
  
- Sr. Pedro Escribano López, representant del sindicat CCOO.
  
- Sr. José Vicente Saez Vives, representant del sindicat UGT.
  
Suplents:
  
President:
  
- Sr. Francisco Tamarit Puchades.
  
Vocals:
  
- Sra. Carmen Guerrero Flores.
  
- Sra. Amparo Cuello Ibáñez.
  
Vocal-secretària:
  
- Sra. Emilia Albors i Minguet, representant de la Direcció General de Funció Pública.
  
Representants sindicals:
  
- Sr. Juan Manuel González Carrión, representant del sindicat CCOO.
  
- Sra. Pilar Blasco Martínez, representant del sindicat UGT.
  
La Comissió Avaluadora podrà sol·licitar de la Direcció General de Funció Pública la designació d'experts que en qualitat d'assessors, actuaran amb veu però sense vot.
  
El funcionament de la Comissió Avaluadora s'ajustarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Setena. Adjudicació de destinacions
  
L'adjudicació de destinacions es farà segons l'ordre de puntuació que s'haguera obtingut per aplicació del barem assenyalat en la base quarta, sense perjudici del que disposa l'article 8.A) del vigent Conveni Col·lectiu del Personal Laboral de la Generalitat Valenciana. Així mateix, d'acord amb el que disposa l'apartat 4 de l'article 37 de la Llei de Funció Pública Valenciana, qui es troben en destinació provisional procedents d'excedència per cura de fills concedida o gaudida des de la vigència de la Llei 4/1995, de 23 de març, de regulació del permís parental i per maternitat, tindran dret preferent en aquest concurs a l'adjudicació del lloc que ocupen.
  
La Comissió Avaluadora, immediatament abans de redactar la proposta de resolució, posarà de manifests a les persones interessades les puntuacions adjudicades en les distintes fases de valoració del concurs, mitjançant la inserció d'anuncis en els corresponents taulers dels Serveis Centrals de València i els Territorials de Castelló, Alacant i València, de la Conselleria d'Economia, Hisenda i Administració Pública.
  
Les persones interessades podran, en el termini de 10 dies hàbils, al·legar i justificar allò que estimen pertinent davant la Comissió Avaluadora del concurs.
  
Una vegada redactada per la Comissió Avaluadora la proposta de resolució, amb les al·legacions i justificacions presentades, tant si hagueren estat estimades com desestimades, serà elevada a la Direcció General de Funció Pública, la qual a la vista d'aquestes dictarà la resolució que siga procedent.
  
Vuitena. Resolució del concurs
  
El present concurs serà resolt per la Direcció General de Funció Pública de la Conselleria d'Economia, Hisenda i Administració Pública en un termini no superior a 3 mesos, comptats des de l'endemà de la data d'acabament del termini de presentació d'instàncies.
  
Novena. Irrenunciabilitat de les destinacions
  
a) Les sol·licitants i els sol·licitants podran desistir de la seua petició dins del termini de presentació d'instàncies. Una vegada transcorregut aquest termini no s'acceptarà cap desistiment i quedaran vinculats les i els participants al resultat del concurs, llevat del supòsit recollit en el paràgraf següent.
  
b) La destinació adjudicada serà irrenunciable, llevat que abans de l'acabament del termini de possessió, excloses les pròrrogues reglamentàriament previstes, els interessats o les interessades obtingueren una altra destinació, bé pel procediment de lliure designació bé per concurs, sempre que hagueren estat convocats amb data anterior a la de l'adjudicació d'aquell, en aquest cas podran optar per un dels dos i estaran obligats a comunicar la seua opció, per escrit dirigit a la Direcció General de Funció Pública, en el període de temps comprés entre la publicació de la resolució d'aquest concurs en el DOGV i l'acabament del termini de presa de possessió.
  
Deu. Cessament i presa de possessió
  
En la resolució d'aquest concurs s'indicarà expressament els terminis de cessament i presa de possessió, la data d'inici d'aquests, i la possibilitat d'ajornament, en el cas dels cessaments i de pròrroga en el de les preses de possessió.
  
Onze. Convocatòria per al personal que ha superat les proves selectives
  
Immediatament després de conclòs el procés anterior, el personal que va superar les proves selectives de la convocatòria 14/1992, grup E, personal subaltern, sector laboral, en virtut del que disposa la Resolució de 22 de novembre de 1996, de la Direcció General de Funció Pública, per la qual s'executen les sentències núm. 544 i 808 de 1995, del Tribunal Superior de Justícia de la Comunitat Valenciana, en la Resolució de 25 de febrer de 1998, de la Direcció General de Funció Pública, per la qual s'executa la Sentència núm. 1051/97 del Tribunal Superior de Justícia de la Comunitat Valenciana, i el personal que superà les proves selectives d'accés al Grup E, personal subaltern, Convocatòria 18/1994, serà convocat en acte únic per a triar, per aquest ordre, destinació entre els llocs de treball oferits en aquest concurs que hagen resultat deserts i, si és el cas si cal, aquells que hagen deixat vacants el personal participant en el concurs. Les destinacions adjudicades ho seran amb caràcter definitiu, d'acord amb la Llei de la Funció Pública Valenciana.
  
Dotze. Normativa supletòria
  
En tot allò no previst concretament en la present convocatòria i en els esmentats Decrets 69/1986, de 2 de juny, del Consell de la Generalitat Valenciana, pel qual s'aprova el Reglament de Selecció de Personal i Provisió de Llocs de Treball d'aquesta Generalitat (DOGV núm. 394, de 20 de juny) i 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball (DOGV núm. 1.577, de 2 de juliol), modificat per Decret 176/1993, de 28 de setembre, del Govern Valencià (DOGV núm. 2.118, de 6 d'octubre), s'actuarà segons que preveu el Reglament General d'Ingrés al servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat per Reial Decret 364/1995, de 10 de març (BOE núm. 85, de 10 d'abril).
  
Tretze. Recursos
  
Contra la present resolució, que posa fi a la via administrativa, es podrà interposar recurs contenciós administratiu davant la Sala d'aquesta Jurisdicció del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, segons que estableixen els articles 37 i 58.1 de la Llei de 27 de desembre de 1956, Reguladora de l'esmentada Jurisdicció. La interposició del recurs requerirà la comunicació prèvia a la Conselleria d'Economia, Hisenda i Administració Pública a què es refereixen els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 57.2f) de l'esmentada Llei Reguladora (Disposició addicional onzena de la Llei 30/1992).
  
Tot això sense perjudici que puga exercir-se qualsevol altre recurs o acció que s'estime procedent.